Uudistuksen yksi lähtökohta on se, että kunnallisella tasolla paikallisiin työmarkkinoihin ja kunnassa tai alueella toimiviin työnantajiin liittyvät kysymykset pystytään tunnistamaan nopeammin. Kunnilla täytyy siis olla jo lähtökohtaisesti näkemys siitä, millaisia kohtaanto-ongelmia tai alueelliseen liikkuvuuteen liittyviä haasteita alueella on.
Valtio tukee kuntia tehtävässään tarjoamalla kaikille kunnille ja alueille yhteiset työkalut ja raportointiratkaisut, joiden kautta sekä oman alueen että lähialueiden tai muiden keskeisten verrokkikohtien tilanteen seuranta helpottuu. KEHA-keskus vastaa jatkossa koko palvelujärjestelmän ja yksittäisten alueiden kansallisesta arvioinnista ja seurannasta. KEHA tuottaa tehtävänsä puitteissa vuosittaisia asiantuntija-arvioita mm. alueellisen liikkuvuuden tilanteesta. Sekä kunnat että TEM pystyvät hyödyntämään näistä. Lisäksi kunnat pystyvät normaalisti hyödyntämään esim. ELY-keskusten tuottamia tilannekatsauksia alueellisista työmarkkinoista sekä työvoiman kysynnästä.